CELEX: 22006D0013
Language: hu
Date: 2005-12-08 00:00:00
Title: 2006/13/EK: Az EK–Feröer-szigetek vegyes bizottság 2/2005 határozata ( 2005. december 8. ) az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás állatorvosi kérdések tekintetében történő kiegészítéséről szóló jegyzőkönyv végrehajtási rendelkezéseinek megállapításáról szóló 1/2001 határozat módosításáról

13.1.2006   
            
            
               HU
            
            
               Az Európai Unió Hivatalos Lapja
            
            
               L 8/46
            
         
      AZ EK–FERÖER-SZIGETEK VEGYES BIZOTTSÁG 2/2005 HATÁROZATA
   
   (2005. december 8.)
   az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás állatorvosi kérdések tekintetében történő kiegészítéséről szóló jegyzőkönyv végrehajtási rendelkezéseinek megállapításáról szóló 1/2001 határozat módosításáról
   (2006/13/EK)
   AZ EK–FERÖER-SZIGETEK VEGYES BIZOTTSÁG,
   tekintettel az egyrészről az Európai Közösség, másrészről Dánia kormánya és a Feröer-szigetek helyi kormánya között levélváltás formájában létrejött megállapodásra,
   tekintettel az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás állatorvosi kérdések tekintetében történő kiegészítéséről szóló jegyzőkönyvre (1) és különösen annak 2. cikke első francia bekezdésére,
   mivel:
   
               (1)
            
            
               Az EK–Feröer-szigetek vegyes bizottság állat-egészségügyi alcsoportja 2004. augusztus 24-i brüsszeli ülésén a Feröer-szigetek ismertette az állatbetegségekkel kapcsolatos vészhelyzeti intézkedési tervét, valamint a lazacok fertőző vérszegénységével fertőzött halakra vonatkozó eltávolítási tervét, és az EK szakértői úgy ítélték meg, hogy mindkét dokumentum megfelel a közösségi szabályozásnak, következésképp elfogadhatóak.
            
         
               (2)
            
            
               Az állat-egészségügyi alcsoport javasolta azt is, hogy a Feröer-szigeteket vegyék fel az állatbetegségek közösségi bejelentő rendszerébe (ADNS).
            
         
               (3)
            
            
               Az állat-egészségügyi alcsoport ezért javasolta az 1/2001 EK–Feröer-szigetek vegyes bizottsági határozat (2) ennek megfelelően történő módosítását,
            
         A KÖVETKEZŐKÉPPEN HATÁROZOTT:
   1. cikk
   Az EK–Feröer-szigetek vegyes bizottság 1/2001 határozata a következőképpen módosul:
   
               1.
            
            
               A 7. cikk a következő (3) bekezdéssel egészül ki:
               „(3)   A Feröer-szigeteknek végre kell hajtania a 82/894/EGK tanácsi irányelvet (3), és részt kell vennie az állatbetegségek közösségi bejelentő rendszerében (ADNS). A Feröer-szigetek részvételével kapcsolatos gyakorlati intézkedéseket rögzíteni kell a Bizottság és a Feröer-szigetek tisztviselői között.
            
         
               2.
            
            
               A 11. cikk (1) bekezdésének harmadik albekezdése helyébe a következő szöveg lép:
               „A Feröer-szigetek vészhelyzeti intézkedési tervet nyújtott be az állat-egészségügyi alcsoportnak a 93/53/EGK irányelv 15. cikkével összhangban. A vészhelyzeti intézkedési terv a 93/53/EGK irányelv 6. cikkének megfelelően tartalmaz egy eltávolítási tervet. A 2004 szeptemberében benyújtott vészhelyzeti intézkedési tervet és az eltávolítási tervet az e tervben meghatározott vakcinázási eljárások engedélyezik. A terv későbbi aktualizált változatait be kell nyújtani a Bizottsághoz jóváhagyásra, azt követően, hogy a tagállamok az Élelmiszerlánc- és Állat-egészségügyi Állandó Bizottságon belül a tagállamok eljuttatták értesítésüket.”
            
         
               3.
            
            
               A 11. cikk (2) bekezdését el kell hagyni.
            
         2. cikk
   Ez a határozat az elfogadásának napját követő hónap első napján lép hatályba.
   
      Kelt Brüsszelben, 2005. december 8-án.
      
         
            a vegyes Bizottság részéről
         
         
            az elnök
         
         Pierre FAUCHERAND
         
      
   
   
      (1)  HL L 305., 1999.11.30., 26. o.
   
      (2)  HL L 46., 2001.2.16., 24. o.
   
      (3)  HL L 378., 1982.12.31., 58. o.”